《驻节宁亲送侍读江文澜使荆州》
明代·王缜

新捧龙函出建章，皇华歌里马蹄忙。仙槎暂离蓬山远，玉节遥临汉水长。

梦绕飞云仍望斗，身如征雁更随阳。锦帆正得东风便，戏彩高堂倍有光。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。